**Prijaté opatrenia**

Vláda SR na základe odporúčaní Ústredného krízového štábu SR prijala v boji proti COVID-19 množstvo opatrení. Prinášame prehľad všetkých oficiálnych opatrení od začiatku vypuknutia pandémie v marci 2020. Prijímané opatrenia priebežne aktualizujeme.

**POVINNOSŤ NOSIŤ RÚŠKO**

Aktualizované 28. mája 2020

**Platnosť nariadenia od: 21. apríla 2020, 0:00 hod**
**Platnosť nariadenia do: do odvolania**

**Nosenie rúška v exteriéri bude dobrovoľné** len v prípade, ak je možné dodržať minimálne 5m odstup od cudzích osôb. V prípade rodinných príslušníkov nebude nosenie rúška vo vonkajších priestoroch povinné. Ako doteraz, aj **naďalej platí povinnosť nosiť rúška všade v interiéroch** mimo svojho bydliska pre všetky osoby na území Slovenskej republiky. Táto povinnosť platí aj v prípade nosenia vydychového respirátora, ktorý musí byť taktiež prekrytý rúškom.

Namiesto rúška môžete použiť šál alebo aj iné prostriedky, ktoré bránia šíreniu kvapôčiek do okolia.

**Hlavný hygienik udeľuje výnimku** v povinnosti nosiť rúško (alebo iné prostriedky, ktoré bránia šíreniu kvapôčiek do okolia) mimo svojho bydliska pre tieto skupiny ľudí:

* deti do 2 rokov,
* osoby so závažnými poruchami autistického spektra,
* osoby v uzavretom vozidle, ak sú všetky osoby v aute zo spoločnej domácnosti,
* vodičov verejnej dopravy, ktorí sú  sami v uzavretej kabíne oddelene od ostatného priestoru určeného na  prepravu osôb,
* osoby žijúce v spoločnej domácnosti pri pobyte v prírode, ak je ich vzdialenost‘ od iných osôb minimálne **5 metrov**,
* osoby nežijúce v spoločnej domácnosti pri pobyte v prírode, ak ich vzájomná vzdialenosť minimálne **5 metrov**,
* pedagogických alebo odborných zamestnancov (napr. asistent
učiteľa alebo špeciálny pedagóg) **v rámci výchovno-vzdelávacieho procesu**,
* žiakov základnej školy v interiéri a exteriéri školy **v rámci výchovnovzdelávacieho procesu**,
* deti v interiéri a exteriéri materskej školy a jaslí,
* osoby **pri výkone športu** na vnútorných či vonkajších športoviskách,
* fotografované osoby na čas nevyhnutný pre výkon procesu fotografovania.
* nevesta a ženích pri svadbe,
* žiakov pri konaní prijímacích skúšok, komisionálnych skúšok, jazykových, skúšok, skúšok odbornej spôsobilosti na výkon povolania a pri ukončovaní výchovy a vzdelávania,
* poslucháčov pri konaní štátnych jazykových skúšok.

**Výnimka**v povinnosti nosiť rúško mimo svojho bydliska bola na základe [opatrenia OLP/3970/2020 (PDF, 124 kB)](http://www.uvzsr.sk/docs/info/covid19/Navrh_opatrenia_rozsirenie_vynimiek_prekrytia_dychacich_ciest_11052020.pdf) zo dňa 11.05.2020 udelená aj **účinkujúcim pri výrobe alebo nakrúcaní audiovizuálneho diela**, ako aj **umelcom pri podávaní umeleckého výkonu**. V tomto prípade však musí byť zabezpečené nasledovné:

* aby bol týmto osobám pred nakrúcaním, výrobou alebo podávaním umeleckého výkonu vykonaný test na COVID-19 s negatívnym výsledkom,
* dodržiavanie 2 m odstupu medzi umelcami a ostatnými zúčastnenými na mieste umeleckej činnosti,
* dostupnosť dezinfekcie rúk,
* pravidelná dezinfekcia miesta umeleckej činnosť (+ pravidelné vetranie, ak ide o interiér),
* zákaz vstupu na miesto umeleckej činnosti osobám so zvýšenou telesnou teplotou nad 37°C alebo s inými príznakmi COVID-19.

**!Upozornenie**

**Stále sa nám nepodarilo vyhrať boj s pandémiou. Preto buďte mimoriadne zodpovední voči sebe aj ostatným a naďalej prísne dodržiavajte všetky hygienické nariadenia.**

* Pred prekrytím horných dýchacích ciest je potrebné:
	1. umyť ruky mydlom a vodou alebo použiť dezinfekciu na báze alkoholu,
	2. pri nasadení je potrebné si zakryť  nos a ústa tak, aby medzi tvárou a rúškom neboli žiadne medzery.

[Opatrením OLP/4449/2020 (PDF, 111 kB)](https://korona.gov.sk/wp-content/uploads/2020/05/opatrenie_uvzsr_ruska-zmena.pdf) sa aktualizuje [pôvodné (a stále platné) Opatrenie OLP1335512020](https://korona.gov.sk/wp-content/uploads/2020/04/Opatrenie_pre_nosenie_rusok.pdf) [zavádzajúce povinnosť prekrývania horných dýchacích ciest (PDF, 124 kB)](https://korona.gov.sk/wp-content/uploads/2020/04/Opatrenie_pre_nosenie_rusok.pdf).

**BOHOSLUŽBY, SVADOBNÉ OBRADY A POHREBY**

Aktualizované 28. mája 2020

**Platnosť nariadenia od: 6. mája 2020, 6:00 hod.
Platnosť nariadenia do: do odvolania**

Pri dodržaní hygienických podmienok je dovolené:

* vykonávať bohoslužby,
* prvé sväté prijímanie,
* sviatosť birmovania,
* cirkvený svadobný obrad,
* civilný svadobný obrad.

**Aké sú podmienky pre účasť na bohoslužbe alebo obrade?**

* vstup a pobyt iba s prekrytím horných dýchacích ciest,
* pri vstupe vydezinfikovať si ruky alebo použiť poskytnuté jednorázové rukavice,
* dodržiavať respiračnú etiketu – kašlať, kýchať do vreckovky, resp. do lakťového ohybu,
* **nepodávať si ruky**– znak pokoja sa nahradí úklonom alebo gestom úsmevu 🙂 ,
* mať odstup od iných osôb aspoň **2 metre** (neplatí pre členov spoločnej domácnosti).

**Čo musia zabezpečiť kostoly alebo matričné úrady?**

**!Upozornenie**

**Prednostne usporadúvať bohoslužby a iné obrady v exteriéroch za dodržania odstupov 2 metre (okrem členov spoločnej domácnosti).**

* zabezpečiť odstup osôb **minimálne 2 metre**(neplatí pre členov spoločnej domácnosti),
* preferovať recitovanú formu bohoslužby alebo obradu pre zamedzenie šírenia kvapôčiek,
* z bohoslužby alebo obradu úplne vylúčiť osoby, ktoré majú nariadenú karanténu alebo akékoľvek
príznaky respiračného infekčného ochorenia,
* pri vstupe zabezpečiť dezinfekciu alebo jednorázové rukavice,
* dezinfikovať použité bohoslužobné a iné predmety,
* pred rozdávaním svätého prijímania, posvätených chlebov, agapé si musí rozdávateľ **dezinfikovať ruky.** Pri prijímaní „pod obojím“ striktne dodržiavať iba podávanie **chleba na ruku**, **nepoužívať obrady pitia** z jednej nádoby (napr. pitie z kalicha viacerými osobami ako jednou, vrátane kňazov, diakonov a pod. Z kalicha môže piť vždy **iba jedna osoba** (napr. predsedajúci liturgii),
* v priestoroch, kde sa vykonávajú obrady odstrániť nádoby s vodou (napr. sväteničky),
* vykonávať častú dezinfekciu priestorov, hlavne dotykových plôch, kľučiek podláh a predmetov,
* **pri východe** z kostola a matričného úradu je potrebné **riadiť vychádzanie ľudí** s odstupmi aspoň 2 metre a zabrániť zhlukovaniu.

Výnimku zo zákazu hormadných podujatí má taktiež usporadúvať v nedeľu osobitne bohoslužby pre osoby staršie ako 65 rokov a pre osoby v rizikových skupinách.

**Výnimku**v povinnosti nosiť rúško (alebo iné prostriedky, ktoré bránia šíreniu kvapôčiek do okolia) **majú nevesta a ženích pri svadbe**.

Prečítajte si plné znenie [Opatrenia OLP/3796/2020 (PDF, 108 kB)](https://korona.gov.sk/wp-content/uploads/2020/05/opatrenia_hromadne_podujatia_bohosluzby.pdf) a [Opatrenia OLP/4449/2020 (PDF, 111 kB)](https://korona.gov.sk/wp-content/uploads/2020/05/opatrenie_uvzsr_ruska-zmena.pdf) ktoré dopĺňajú [Opatrenie (PDF, 118 kB)](https://korona.gov.sk/wp-content/uploads/2020/05/19_05_2020_opatrenie_hromadne_podujatia.pdf) zo dňa 19.05.2020 o hromadných podujatiach.

**Aké sú podmienky pre účasť na pohrebnom obrade?**

**Platnosť nariadenia od: 7. mája 2020, 12:00 hod.
Platnosť nariadenia do: do odvolania**

Naďalej platí zákaz hromadných podujatí, avšak neplatí pre občianske pohrebné obrady.

**!Upozornenie**

**Prednostne usporadúvať pohrebné obrady v exteriéroch za dodržania odstupov 2 metre (okrem členov spoločnej domácnosti).**

* vstup a pobyt iba s prekrytím horných dýchacích ciest (napríklad rúškom, šatkou a pod.),
* pri vstupe do obradnej miestnosti vydezinfikovať si ruky alebo použiť poskytnuté jednorázové rukavice,
* mať odstup od iných osôb aspoň **2 metre** (neplatí pre členov spoločnej domácnosti),
* smútočnú hudbu počas pohrebného obradu riešiť prednostne reprodukovanou formou (napríklad z nahrávky) pre zamedzenie šírenia kvapôčiek,
* dodržiavať respiračnú etiketu – kašlať, kýchať do vreckovky, resp. do lakťového ohybu,
* **nepodávať si ruky,**
* vykonávať častú dezinfekciu priestorov, hlavne dotykových plôch, kľučiek, podláh a predmetov,
* obradu sa nesmú zúčastniť osoby, ktoré majú nariadenú karanténu alebo akékoľvek príznaky respiračného infekčného ochorenia,
* **pri východe** z priestorov konania obradu je potrebné **riadiť vychádzanie ľudí** s odstupmi aspoň 2 metre a zabrániť zhlukovaniu.

Prečítajte si plné znenie [Opatrenia zo dňa 6.5.2020 ohľadne pohrebov (PDF, 111 kB)](https://korona.gov.sk/wp-content/uploads/2020/05/opatrenie_zastupitelstva_a_pohreby.pdf). Toto Opatrenie dopĺňa [Opatrenie (PDF, 118 kB)](https://korona.gov.sk/wp-content/uploads/2020/05/19_05_2020_opatrenie_hromadne_podujatia.pdf) zo dňa 19.05.2020 o hromadných podujatiach.